ಕೋವಿಡ್ ನಕಲಿ ವರದಿ ಜಾಲ ಪತ್ತೆ: ವೈದ್ಯ ದಂಪತಿ ಸೇರಿ 6 ಮಂದಿ ಪೊಲೀಸ್ ವಶ ಬೆಂಗಳೂರು: ಕೋವಿಡ್ ಟೆಸ್ಟ್ನ ನಕಲಿ ವರದಿ ನೀಡುತ್ತಿದ್ದ ಆರೋಪಿಗಳನ್ನು ಹಲಸೂರು ಗೇಟ್ ಠಾಣೆ ಪೊಲೀಸರು ವಶಕ್ಕೆ ಪಡೆದಿದ್ದಾರೆ. ಆಯುರ್ವೇದ ವೈದ್ಯೆ ಪ್ರಜ್ವಲ ದಂಪತಿ, ಡಾಟಾ ಆಪರೇಟರ್ ವರುಣ್, ಸ್ವ್ಯಾಬ್ ಕಲೆಕ್ಟರ್ ಈಶ್ವರ್, ಮೋಹನ್ ಹಾಗೂ ದಂತವೈದ್ಯ ಶೇಖರ್ನ್ನು ಆರೋಪಿಗಳು ಎಂದು ಗುರುತಿಸಲಾಗಿದೆ. ಆರೋಪಿಗಳು ಜನರಿಂದ ಹೆಚ್ಚಿನ ಹಣ ಪಡೆದು ನಕಲಿ ಕೊರೊನಾ ರಿಪೋರ್ಟ್ ನೀಡುತ್ತಿದ್ದರು. ಅಲ್ಲದೇ ಅಕ್ರಮ ರೆಮ್ಡಿಸಿವರ್ ಮಾರಾಟದಲ್ಲೂ ಭಾಗಿಯಾಗಿದ್ದಾರೆ ಎನ್ನಲಾಗಿದೆ. ಸದ್ಯ ಪ್ರಕರಣದಲ್ಲಿ ಭಾಗಿಯಾಗಿದ್ದ ಮೂವರು ವೈದ್ಯರು ಹಾಗೂ ಮೂವರು ವೈದ್ಯಕೀಯ ಸಿಬ್ಬಂದಿಯನ್ನು ಪೊಲೀಸರು ವಶಕ್ಕೆ ಪಡೆದಿದ್ದು, ತನಿಖೆ ಮುಂದುವರಿಸಿದ್ದಾರೆ.